b'\n_START_ARTICLE_\nPlaza R\xc3\xado de Janeiro\n_START_PARAGRAPH_\nPlaza R\xc3\xado de Janeiro er en park i Colonia Roma i Mexico by. Den ligger i krysset mellom gatene Calle Orizaba og Calle Durango. I sentrum av parken er det ei fontene med en replika av skulpturen \xc2\xabDavid\xc2\xbb av Michelangelo._NEWLINE_Parken er omgitt av en rekke art nouveau-bygninger. Den het opprinnelig Parque Roma, men fikk dagens navn etter Edificio R\xc3\xado de Janeiro, byens eneste bygning som blander stilene art nouveau og art deco, som ligger ved parken. Rundt parken er det ogs\xc3\xa5 flere gallerier og bokhandlere.'